# 7M: Slavenation Danmark

**Efter dagens modul skal du (modulets formål)**

* **Have styr på hovedpointer vdr. Afrika og den transatlantiske slavehandel 1500-1850**
* **Have opnået viden om de vigtigste faglige pointer ift. dagens tema, herunder kendskab til Danmarks rolle som slavenation, samt hvilke dele heraf, der peger frem mod den danske stat vi kender i dag.**



|  |
| --- |
| **Modulplan:**1. **Den gode problemstilling (kildesæt om spanierne i Amerika)**
2. **Individuel læsning (kapitel 5.3) + spørgsmål**
3. **Slavenation Danmark, del. 1 (dokumentar, 30 min.) + soloskrivning**
4. **Dagens historie**
 |

# 1. Den gode problemstilling (kildesæt om spanierne i Amerika)

Eksempler på tre gode problemstillinger til det kildesæt i arbejdede med sidst:

1. **Hvad kendetegner den europæiske ekspansion ift. de indfødte i Amerika? Kontekst!**
	1. Her kan man vise sit overordnede kendskab ift. temaet: motiver og årsager til spaniernes tilstedeværelse (som vi tidligere har arbejdet med):
	2. Motiver: Prestige, større statsindtægter, spredning af kristendommen, velstand, social status mm.
	3. Årsager: Teknologiske (kompas, bedre søkort og skibe) og erkendelsesmæssige fremskridt (dvs. ny viden om geografi, sejlads, astronomi mm.)
	4. Kilderne kan tages i anvendelse ift. dette:
		1. Pedro de Gant: kristendom, civilisatorisk fremskridt, brug for økonomiske midler fra monarken.
		2. Bartolomeus De las Cases: formål med tilstedeværelse – guld, rigdom, sikre sig høj position
		3. Lov: forsøg på handling ift. behandlingen af de indfødte.
2. **Hvilke forskellige syn på de indfødte og deres vilkår kommer til udtryk hos hhv. Pedro de Gant og Bartolemeus de Las Casas - og hvorfor adskiller de to syn sig? Sammenligning og diskussion af de to kilder!**
3. **Hvilke konsekvenser fik (bl.a.) Las Casas’ kritik af behandlingen af de indfødte og havde de nye love fra 1542 nogen reel effekt? Konsekvens (bilag 3 en direkte reaktion på bilag 2)!**
	1. Faktisk fik lovene aldrig nogen reel effekt (bonusinfo)

Vi koncentrerer os indtil videre om det at problemformulere: huske det skema, som er I arbejdsarket fra 6M. Det kan være nyttigt. Bemærk, at det ikke er et krav til historieeksamen at have en redegørende problemstilling, men det er god træning ift. det, at man også skal anvende sin viden fra forløbet til en eksamen og ikke udelukkende det, der står i kilderne. Selvom det er kilderne, der skal være i fokus, så kan I kun sige noget fornuftigt om kilderne ved at have styr på et forløb overordnet.

Vi fortsætter arbejdet ved at fokusere mere på kildekritiske overvejelser senere, herunder når vi har haft vores næste forløb med fokus på bl.a. historiebrug og historiografi.

# 2. Individuel læsning (kapitel 5.3) + spørgsmål

Læs nu individuelt kapitel 5.3 (s. 17-22 i ’Kolonitidens kulturmøder) og besvar efterfølgende kapitlets centrale problemstillinger (vi samler nok ikke op på disse spørgsmål i dag, men vi runder dem i næste modul).

1. Hvad var baggrunden for den atlantiske slavehandel?
2. Hvorfor er den atlantiske slavehandel særlig vigtig i verdenshistorisk forstand?
3. Hvilke konsekvenser fik slavehandlen for Afrika?
4. Hvordan blev den transatlantiske slavehandel i 1800-tallet bragt til ophør?

# 3. Slavenation Danmark, 1. del (dokumentar, 30 min.) + soloskrivning

Vi ser først 1. del af dokumentaren ”Slavenation Danmark” (1671-1755). Nogle af jer har måske set den før, men den tåler i så fald et gensyn, da den formidler fortiden på en ganske fin og forståelig måde. Det er en dansk dokumentar i tre dele.

Fra programmets introduktion: Der er dele af danmarkshistorien vi helst vil glemme. Mørke kapitler fyldt med ekstrem menneskelig lidelse og skabelsen af enorm rigdom. I programmet undersøger vært Cecilie Nielsen, hvordan danskernes hang til sukker var med til at skabe et dystert kapitel i danmarkshistorien. Nemlig, hvordan vil blev en slavenation.

Når vi har set dokumentaren, så skal du individuelt bruge ca. 10 min. på at besvare flg. spørgsmål (og bruger du 2 min. og er færdig, så har du nok ikke udfyldt det grundigt nok):

* Hvilke pointer fra dokumentaren fandt du særligt væsentlige og interessante?

# 4. Dagens historie

Vi ser et lille videoklip (hvis tid), der samler op de centrale dele af dagens tema:

<https://youtu.be/3NXC4Q_4JVg> (Ted-Ed, Youtube, 5:38 min.)